पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्टर डॉक्टर जितेन्द्र कुमार सोनी रविवार को राजकीय JLN अस्पताल में कार्यरत कोविड-19 वाॅर रूम में आयोजित बैठक में शामिल हुए। यतहां उन्होंने CMHO डाॅ. मेहराम महिया को ऑक्सीजन की मांग के आधार पर CHC स्तर पर भी ऑक्सीजन सिलेंडरों की समय पर आपुर्ति करने के निर्देश दिए, जिससे संक्रमित मरीजों का स्थानीय स्तर पर ही बेहतर इलाज शुरू हो जाए और जिले के कोविड डेडिकेटिड अस्पतालों पर अनावश्यक भार ना पडे़।
इसके अलावा कलेक्टर सोनी ने CMHO को निर्देश दिए कि रेमडेसिवर इंजेक्शन मरीज को डाॅक्टर की सलाह पर ही लगाया जाए। इसका वीडियो बनाकर रोजाना रिपोर्ट दी जाए, जिससे इंजेक्शन का अनावश्यक दुरूपयोग ना हो और जरूरतमंद मरीजों तक इस इंजेक्शन को पहुंचाया जा सके।
डाॅक्टरों और नर्सिंग स्टाफ के रहने की व्यवस्था डाक बंगले में होगी
इस दौरान बैठक में कलेक्टर सोनी ने कोरोना मरीजों के इलाज में लगे डाॅक्टरों और नर्सिंग स्टाफ के रहने की सम्पूर्ण व्यवस्था डाक बंगले में करने के लिए PWD के अधीक्षण अभियंता को निर्देश दिए। साथ ही नगरपरिषद EO को इनके लिए समय पर चाय, नाश्ता, फल और भोजन का प्रबंध करने के निर्देश दिए।
JLN अस्पताल में साफ़-सफाई व्यवस्था सुधारने के निर्देश
बैठक के दौरान कलेक्टर सोनी ने PMO शंकरलाल को कोरोना वार्ड में भर्ती रोगियों को पर्याप्त ऑक्सीजन सप्लाई, वार्ड की साफ-सफाई और इलाज संबंधी सुविधाएं और अन्य आवश्यक जरूरतों की सुचारू व्यवस्था रखने के निर्देश दिए।
ऑक्सीजन जनरेशन प्लांट का किया निरिक्षण
कलेक्टर सोनी ने JLN अस्पताल परिसर में स्थित ऑक्सीजन जनरेशन प्लांट की उत्पादन क्षमता में वृद्धि करने के लिए चल रहे निर्माण कार्य का निरीक्षण किया। बैठक के दौरान PMO डॉक्टर शंकरलाल ने बताया कि वर्तमान में इस ऑक्सीजन प्लांट से लगभग 35 सिलेंडर प्रतिदिन उत्पादन हो रहा है, कुछ ही दिनों में अतिरिक्त मशीनें स्थापित होने से इस प्लांट की उत्पादन क्षमता बढ़कर लगभग 100 सिलेंडर हो जाएगी। बैठक के दौरान जिला परिषद CEO जवाहर चौधरी, SDM अमित चौधरी, सहायक कलेक्टर रामजस बिश्नोई, MD RICCO विपोन मेहता सहित अन्य जिला स्तरीय अधिकारी मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn